***RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI***

***în intervalul 18.08.2020, ora 08.00 – 19.08.2020, ora 08.00***

***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 19.08.2020, ora 07.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis în data de 18.08.2020, la ora 11:40, Atenţionarea Hidrologică nr. 47 – COD GALBEN, valabilă în intervalul 18.08.2020 ora 15:00 – 19.08.2020 ora 14:00, vizând Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE ATENŢIE, pe unele râuri din bazinele hidrografice: Vişeu, Iza, Tur, Someş, Crasna, Barcӑu, Crişul Repede, Crişul Negru, Crişul Alb, Mureş, Bega Veche, Bega, Timiş, Bârzava, Moraviţa, Caraş, Nera, Cerna, afluenţii mici ai Dunării aferenţi sectorului amonte S.H. Gruia, Jiu.**

**Această Atenţionare Hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:**

**- către prefecturile județelor: Alba, Arad, Bihor, Caraş-Severin, Cluj, Gorj, Hunedoara, Maramureş, Mehedinți, Sălaj, Satu Mare, Sibiu şi Timiş (15 prefecturi) – COD GALBEN.**

**Debitele au fost relativ staţionare, exceptând râurile din bazinele hidrografice: Tur, Someșul Mic, Someș, Crasna, Barcău, Crișuri, Bega, Timiș, Bârzava, Moravița, Caraș, Nera, Cerna, Jiu, bazinul mijlociu și inferior al Mureșului, cursul mijlociu și inferior al Sucevei, cursul Prutului (amonte de s.h. Rădăuți Prut) și afluenții Oltului mijlociu și inferior, unde au fost în creștere ca urmare a precipitațiilor căzute în interval și propagării.**

**Pe râurile din bazinele hidrografice ale Someșului Mare, bazinul superior al Mureșului și pe cursul mijlociu și inferior al Prutului, debitele au fost în scădere ușoară.**

**Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Tur, Crișul Alb, Crișul Negru, Arieş, Nera, Cibin, pe cursul superior al Someșului, pe cursul mijlociu şi inferior al Timișului, Jiului și pe cursurile inferioare ale Begăi și Bârzavei, și mai mici (10-30% din normalele lunare) pe râurile din bazinele: Iza, Ialomița, Bârlad, Rm. Sărat, Jijia și din bazinul superior și mijlociu al Oltului.**

**Se situează peste COTELE DE ATENȚIE râul Fizeş la staţia hidrometrică Tirol (200+10) – jud. CS și râul Ciornovăț la stația hidrometrică Comorâște (350+23) – jud. CS.**

**Este în vigoare ATENŢIONAREA HIDROLOGICĂ nr.47 din 18.08.2020.**

**În interval a fost emise două ATENȚIONĂRI HIDROLOGICE și două AVERTIZĂRI HIDROLOGICE pentru fenomene imediate.**

**Debitele vor fi în general în creștere, exceptând râurile din bazinele hidrografice: Vedea, Argeș, Ialomița, Buzău, Putna, Tortuș, Bârlad, Jijia, bazinele mijlocii și inferioare ale Bistriței și Moldovei, cursul mijlociu și inferior al Siretului și râurile din Dobrogea, unde vor fi relativ staționare. Pe cursul mijlociu și inferior al Prutului, debitele vor fi în scădere.**

**Sunt posibile scurgeri importante pe versanţi, torenţi, pâraie, viituri rapide cu posibile efecte de inundaţii locale şi creşteri de niveluri şi debite pe unele râuri mici din zonele de munte, din vestul, sud-vestul, nordul și centrul țării, datorită precipitațiilor sub formă de aversă şi cu caracter torenţial, mai însemnate cantitativ, prognozate.**

**Se menține în vigoare ATENȚIONAREA HIDROLOGICĂ nr.47 din 18.08.2020.**

**Nivelurile pe râuri la stațiile hidrometrice se vor situa sub COTELE DE ATENȚIE.**

**DUNĂRE**

**Debitul la intrarea în ţară (secţiunea Baziaş) în intervalul 18.08.2020 – 19.08.2020 a fost în scădere, având valoarea de 3900 m3/s, sub media multianuală a lunii august (4300 m3/s).**

**În aval de Porţile de Fier debitele vor fi în scădere pe sectorul Gruia – Vadu Oii și în creștere pe sectorul Brăila – Tulcea.**

**Debitul la intrarea în ţară (secţiunea Baziaş) va fi în scădere (3850 m3/s).**

**În aval de Porţile de Fier debitele vor fi în scădere.**

**2. Situația meteorologică în intervalul 18.08.2020, ora 09.00 – 19.08.2020, ora 06.00**

**A.N.M. – Administraţia Naţională de Meteorologie, a emis o Atenţionare Meteorologică Cod Galben, respectiv o Avertizare Meteorologică cod Galben şi PORTOCALIU, valabilă în intervalul 18.08.2020, ora 12:00 – 19.08.2020, ora 13:00, vizând instabilitate atmosferică temporar accentuată, Cod Galben, după cum urmează:**

**MESAJ1 – Atenţionare Cod Galben: În intervalul menționat, 18.08.2020, ora 18.00 - 18.08.2020, ora 18.00, în Banat, Crișana, Maramureș, local în Transilvania și vestul Moldovei, vor fi perioade cu instabilitate atmosferică accentuată ce se va manifesta prin averse ce vor avea și caracter torențial, descărcări electrice, intensificări de scurtă durată ale vântului, vijelii și grindină. Cantitățile de apă vor depăși 25 l/mp și izolat 30-40 l/mp.**

**MESAJ2 – Avertizare Cod PORTOCALIU: În intervalul menționat, 18.08.2020, ora 18.00 - 19.08.2020, ora 13.00, în Banat, Crișana, vestul Transilvaniei și al Olteniei, vor fi averse torențiale, descărcări electrice, vijelii și grindină. Cantitățile de apă vor depăși 30...40 l/mp și, pe arii restrânse, 50...70 l/mp.**

**MESAJ2 – Avertizare Cod Galben: În intervalul menționat, 18.08.2020, ora 18.00 – 19.08.2020, ora 13.00, în Maramureș, local în Oltenia, Transilvania și vestul Moldovei, vor fi perioade cu instabilitate atmosferică accentuată ce se va manifesta prin averse ce vor avea și caracter torențial, descărcări electrice, intensificări de scurtă durată ale vântului și grindină. Cantitățile de apă vor depăși 20...25 l/mp și izolat 40...50 l/mp.**

**Notă: Până joi seara vor fi manifestări de instabilitate atmosferică în majoritatea regiunilor.**

**În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj.**

**Această Avertizare meteo, a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comitete Judeţene pentru Situaţii de Urgenţă:**

**Către PREFECTURILE JUDEŢELOR: Alba, Arad, Bihor, Bistriţa-Năsăud, Caraş-Severin, Cluj, Harghita, Hunedoara, Maramureş, Mehedinţi, Mureş, Neamţ, Sălaj, Satu Mare, Sibiu, Suceava şi Timiş (17 prefecturi) – ATENŢIONARE Meteo – Cod Galben - MESAJ 1**

**Către PREFECTURILE JUDEŢELOR: Alba, Arad, Bihor, Caraş-Severin, Cluj, Gorj, Hunedoara, Mehedinţi, Sălaj şi Timiş (10 prefecturi) – AVERTIZARE Meteo – Cod PORTOCALIU - MESAJ 2**

**Către PREFECTURILE JUDEŢELOR: Alba, Bistriţa-Năsăud, Cluj, Dolj, Gorj, Harghita, Maramureş, Mureş, Neamţ, Olt, Sălaj, Satu Mare, Sibiu, Suceava şi Vâlcea (15 prefecturi) – AVERTIZARE Meteo – Cod Galben - MESAJ 2**

**ÎN ŢARĂ**

**Vremea a fost călduroasă în orele amiezii în zonele de câmpie și podiș, mai ales din sudul țării. Cerul a avut înnorări temporar accentuate în vestul, centrul și nordul țării, iar noaptea și în sud-vest, unde local s-au semnalat averse care au avut și caracter torențial, descărcări electrice și intensificări de scurtă durată ale vântului. Cantitățile de apă au depășit 25...30 l/mp, iar izolat 50...70 l/mp, acumulându-se până la 108 l/mp în județul Timiș (Gătaia). Conform datelor colectate de la stațiile hidrologice, pe raza județului Timiș s-a consemnat și grindină. În restul teritoriului, cerul a fost variabil, mai mult senin în sud-est. Temperaturile maxime au fost cuprinse între 26 de grade la Sighetu Marmației, Huedin, Câmpulung și Sulina și 34 de grade la Bechet, Turnu Măgurele și Zimnicea, iar la ora 06 se înregistrau valori termice cuprinse între 9 grade la Întorsura Buzăului și Miercurea Ciuc și 23 de grade la Sulina.**

**OBSERVAȚII - de ieri dimineață de la ora 06 au fost în vigoare 13 mesaje de alertă pentru fenomene meteorologice periculoase imediate, dintre care 4 avertizări cod roșu, 4 avertizări cod portocaliu și 5.atenționări cod galben, emise precum urmează:**

**SRPV Timiș - 4 avertizări cod roșu și 1 atenționare cod galben**

**SRPV Bacău - 2 avertizări cod portocaliu și 2 atenționări cod galben**

**SRPV Cluj-Napoca - 2 avertizări cod portocaliu**

**SRPV Sibiu - 2 atenționări cod galben.**

**LA BUCUREŞTI**

 **Vremea a fost frumoasă, dar călduroasă în orele amiezii. Cerul, mai mult senin ziua, s-a înnorat treptat în a doua parte a nopții. Vântul a suflat în general slab. Temperatura maximă a fost de 33 de grade la Filaret și 32 de grade la Afumați și Băneasa, iar la ora 06 se înregistrau 14 grade la Băneasa și 17 grade la Afumați și Filaret.**

**3. Prognoza meteorologică în intervalul 19.08.2020, ora 09.00 – 20.08.2020, ora 09.00**

**ÎN ŢARĂ**

 **În vestul, sud-vestul, nordul, centrul țării și în zona de munte, vremea se va răci față de ziua precedentă, iar instabilitatea atmosferică se va manifesta prin înnorări temporar accentuate și pe arii extinse averse, descărcări electrice și intensificări ale vântului, ce pot lua și aspect de vijelie. Ploile vor avea și caracter torențial, iar cantitățile de apă vor depăși pe suprafețe mici 30...40 l/mp. Vor fi condiții de grindină. În restul teritoriului, deși valorile termice vor scădea ușor, vremea se va menține local călduroasă la amiază, cerul va fi variabil, iar fenomene asociate instabilității atmosferice se vor semnala pe arii restrânse, îndeosebi seara și noaptea. Temperaturile maxime vor fi cuprinse între 20 și 33 de grade, cu cele mai ridicate valori în regiunile estice, iar cele minime vor fi cuprinse între 13 și 22 de grade.**

**LA BUCUREŞTI**

 **Cerul va avea înnorări, mai accentuate spre seară și noaptea, când vor fi averse, descărcări electrice și intensificări de scurtă durată ale vântului. Temperatura maximă, în scădere față de ziua precedentă, se va situa în jurul valorii de 29 de grade, iar cea minimă va fi de 17...18 grade.**

**CALITATEA APELOR**

**2.1. Pe fluviul Dunărea**

**Nu au fost semnalate evenimente deosebite.**

**2.2. Pe râurile interioare**

**ABA Mureş informeaza despre un incident petrecut la Digul de aparare al Municipiului Deva, din jud. Hunedoara, care este substraversat de conducta care evacueaza in Raul Mures, apele evacuate din statia de epurare a Municipiului Deva, apartinand operatorului apa canal SC Apaprod SA. Subtraversarea este amplasata la 450m amonte de halda de steril.**

**In data de 17.08.2020, s-a prabusit o bucata din canalul ce subtraverseaza digul obturand sectiunea de scurgere. A aparut si o surpare a corpului digului, vizibila la nivelul coronamentului. Ultima oara conducta ce supratraverseaza digul a fost folosita in data de 15.08.2020, ca urmare a precipitatiilor abundente in zona Mun. Deva. In urma investigatiilor din data de 17.08.2020, s-a observat si o surpare a unei parti din corpul digului, si aparitia unei caverne cu diametru de 2 m si adancime de 3m. Grupul de Suport Tehnic pentru Situatii de Urgenta generate de accidente la constructii hidrotehnice se va convoca pe data de 19.08.2020, pentru gasirea unei solutii si luarea de masuri urgente pana la remedierea situatiei, avand in vedere ca Statia de epurare deserveste intreg Mun. Deva cu o populatie de 60.000 locuitori, fiind in pericol de rupere conducta de evacuare a apelor epurate din Statia de Epurare.**

**2.3.Pe Marea Neagră**

**ABA Dobrogea Litoral informează despre următorii 4 delfini eşuaţi:**

**in data de 18.08.2020, pe plaja din staţiunea 2 Mai, jud Constanţa, sunt 2 delfini eşuaţi în zona Pescărie ( golf) într-un sac la malul apei.**

**in data de 18.08.2020, pe plaja din Statiunea Mamaia, zona Butoaie, se afla un delfin esuat.**

**in data de 18.08.2020, pe plaja din statiunea Eforie Nord – Port Belona este un delfin esuat.**

**Au fost informate conform protocolului de colaborare INCDM Grigore Antipa şi ONG Mare Nostrum pentru identificare specie. A fost anunţată SGA Constanţa pentru a fi ridicaţi de pe plajă.**

**A.B.A. Dobrogea Litoral și A.P.M. Constanța revin cu informaţii suplimentare referitoare la irizații slabe de produs petrolier din data de 17.08.2020, în jurul orei 10:00, din acvatoriul danei 73 din portul Constanța. S-au continuat operatiunile de spalare si curatare a retelei de canalizare aferenta danei ;**

**- s-au realizat 3 puturi de captare si monitorizare,de-a lungul cheului,in zonele unde s-au observant irizatii pe apa;**

**- s-au efectuat operatiuni de vidanjare a puturilor;**

**- pe suprafata apei din acvatoriu, intre cheu si barajul limitator, se mai observa usoare irizatii care sunt neutralizate si captate cu baraje absorbante. Irizatiile nu au trecut de barajul limitator.**

 **- se vor confectiona si amplasa doua drenuri pentru monitorizare si preventive.**

 **Operatiunile de depoluare vor continua, se va reveni cu informatii.**

**CALITATEA MEDIULUI**

**În domeniul aerului**

**Agenţia Naţională pentru Protecţia Mediului informează că, din rezultatele analizelor efectuate în data de 17.08.2020, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).**

**Nu s-au înregistrat depăşiri ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).**

**Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.**

**2. În domeniul solului şi vegetaţiei:**

**ARBDD Tulcea informează despre producerea, în data de 17.08.2020, ora 16.00 respectiv stingerea de la sine în data de 18.08.2020, la ora 05.00, unui incendiu de vegetație, stuf papură şi masă lemnoasă în Zona de Protecție Razim Sinoe, Zona Insula Mieilor canal 2, judeţul Tulcea. Nu s-au observat mortalități la speciile de mamifere, păsări și reptile. Nu s-au înregistrat victime umane sau alte pagube materiale.**

**3. În domeniul supravegherii radioactivităţii mediului**

**Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 17.08 - 18.08.2020 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.**

**4. În municipiul Bucureşti**

**În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.**

**DIRECȚIA DE COMUNICARE, TRANSPARENȚĂ ȘI IT**